《夜坐呈王子友》
宋代·李流谦

晴山见历历，远水听飕飕。
宇宙不知大，关河空复愁。
孤云游子梦，滞穗野翁讴。
我与鸦俱息，烟林晚共投。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。